text: [{"text_idx": "#000005", "text": "Hevur Annfinnur i\u0301 Gar\u00f0ali\u0301\u00f0 forma\u00f0urin i\u0301 Skipara- og navigat\u00f8rfelagnum eti\u00f0 seym?\nElla er korruptio\u0301nin og mafiast\u00f8\u00f0an i\u0301 samfelagnum bara so ro\u0301tfest, at hann ikki fatar, hvat hann i\u0301 roynd og veru sigur?"}, {"text_idx": "#000006", "text": "I\u0301 Sosialinum, i\u00f0 vit \u00f8ll fingu i\u0301 postkassan mikudagin, er ein grein, i\u00f0 fekk meg at stu\u0301rsa vi\u00f0."}, {"text_idx": "#000008", "text": "Hann brei\u00f0ir si\u0301n vanvitsbo\u00f0skap u\u0301t fyri F\u00f8roya fo\u0301lki, sum um ta\u00f0 var ta\u00f0 mest natu\u0301rliga i\u0301 ver\u00f0ini, og hann f\u00e6r ikki so fr\u00e6tt sum ein kritiskan spurning fra\u0301 bla\u00f0manninum."}, {"text_idx": "#000009", "text": "Ta\u00f0 er eingin loyna, at umsitingin av f\u00f8royskari fiskivinnulo\u0301gga\u0301vu mest hevur mint mest ein sunnudagssku\u0301lal\u00e6rara, i\u00f0 noktar ku\u0301llunum at fa\u0301a eina stj\u00f8rnu i\u0301 bo\u0301kina."}, {"text_idx": "#000012", "text": "Hetta eru sja\u0301lvandi skemtis\u00f8gur, men t\u00e6r vi\u0301sa eisini, at fiskira\u0301n ikki ver\u00f0ur tiki\u00f0 i\u0301 serliga sto\u0301rum a\u0301lvara. Hetta er sum ru\u0301sdrekkakoyring var i\u0301 80\u2019unum. Hetta ho\u0301ast vit liva at fiskivinnu, og ra\u0301nsvei\u00f0a, umframt at vera ein ho\u0301ttan mo\u0301ti stovnunum, eisini kann fa\u0301a avlei\u00f0ingar fyri okkum sum land i\u0301 altjo\u0301\u00f0a handilssamstarvi."}, {"text_idx": "#000014", "text": "Men hetta fall ikki i\u0301 go\u0301\u00f0a j\u00f8r\u00f0 hja\u0301 Annfinni Gar\u00f0ali\u0301\u00f0. Hann r\u00e6\u00f0ist, at rei\u00f0ari\u0301 fara at halda skiparan til a\u0301byrgds fyri ra\u0301nsfiskiskap og lo\u0301garbrot, og at hetta kann f\u00f8ra til hu\u0301sagang hja\u0301 skiparanum."}, {"text_idx": "#000015", "text": "Lat okkum li\u0301ka taka hatta umaftur: Skipara- og navigat\u00f8rfelagi\u00f0 ro\u0301par varsko\u0301, ti\u0301 vandi er fyri, at limir hja\u0301 teimum, i\u00f0 hava broti\u00f0 lo\u0301gina, fa\u0301a revsing fyri hetta?"}, {"text_idx": "#000016", "text": "\u201c- Ta\u00f0 r\u00e6tta hev\u00f0i veri\u00f0 at ta\u00f0 ver\u00f0ur ein grei\u00f0 avtala gj\u00f8rd i\u0301millum rei\u00f0aran og skiparan um, at skiparin ikki skal hefta perso\u0301nliga, ver\u00f0ur skipi\u00f0 tiki\u00f0 fyri o\u0301lo\u0301gligan fiskiskap\u201d"}, {"text_idx": "#000017", "text": "Hv\u00f8rjari ver\u00f0 liva vit i\u0301, ta\u0301 eitt fakfelag vil hava, at limirnir framhaldandi o\u0301tarna\u00f0ir skulu sleppa at bro\u0301ta lo\u0301gina?"}, {"text_idx": "#000018", "text": "Kanska enn meira r\u00e6\u00f0andi er, at bla\u00f0ma\u00f0urin, i\u00f0 skriva\u00f0i greinina als ikki setur spurnartekin vi\u00f0 u\u0301ttalilsi."}, {"text_idx": "#000019", "text": "Sja\u0301lvandi, skalt tu\u0301 revsast og standa til a\u0301byrgd, um tu\u0301 bry\u0301tur lo\u0301gga\u0301vuna. Ta\u00f0 er ors\u00f8kin til, at vit hava eina lo\u0301gga\u0301vu."}, {"text_idx": "#000020", "text": "Vanliga kalla vit hetta, at liva i\u0301 einum r\u00e6ttarsamfelag. Okkara r\u00e6ttarskipan er bygd a\u0301 almentfyribyrgjandi hugsjo\u0301n, har vit hava lo\u0301gir, i\u00f0 gera, at ta\u00f0 ikki loysir seg at vera kriminellur, fyri at fo\u0301lk a\u0301 tann ho\u0301tt vera eggja til ikki at ver\u00f0a kriminell."}, {"text_idx": "#000025", "text": "Nei, tu\u0301 ta\u00f0 nyttar einki at hava ein sheriff i\u0301 Fiskima\u0301lara\u0301\u00f0num, um teir, i\u00f0 hann umsitur eru omanfyri lo\u0301gina."}, {"text_idx": "#000026", "text": "Hanus Hansen, hvi\u0301 heldur tu\u0301, at vit revsa?"}, {"text_idx": "#000027", "text": "\u00d8gilig \u00f8\u00f0i a\u0301 Hanusi Hansen i\u0301 dag, Klaksvi\u0301ksrei\u00f0arin skeldar i\u0301 dag um revsingina, i\u00f0 eitt av hansara skipum hevur fingi\u00f0 orsaka\u00f0 av ov no\u0301gvari hja\u0301vei\u00f0u i\u0301 makrelfiskiskapinum, skipi\u00f0 hevur tri\u0301ggjar fer\u00f0ir loyvdu n\u00f8gdina av sild, ja, eg skriva\u00f0i 3 fer\u00f0ir! . Hann metur revsingina vera alt ov har\u00f0a i\u0301 mun til lo\u0301garbroti\u00f0. Eg haldi, at Hanus Hansen hevur misskilt okkara r\u00e6ttarskipan, um hann heldur, at revsingin skal kennast ri\u0301milig og akseptabul, og ikki fara ov langt uppum vinningin, i\u00f0 man hevur av lo\u0301garbrotinum."}, {"text_idx": "#000028", "text": "Eg skal siga beinanvegin, at eg ikki havi skil a\u0301 fiskiskapi, gamani\u0301, eg dugi v\u00e6l at fanga si\u0301l, men eg havi onganti\u0301\u00f0 veri\u00f0 til skips, og ta\u00f0 eg veit um hja\u0301vei\u00f0u, veit eg fra\u0301 at hava spurt fo\u0301lk."}, {"text_idx": "#000032", "text": "Eg ma\u0301 bara sta\u00f0festa, at Hanus Hansen veit li\u0301ka li\u0301ti\u00f0 um revsir\u00e6tt, sum eg veit um fiskiskap. Vit revsa ikki fyri at fo\u0301lk skulu fa\u0301a eina ho\u0301skandi hevnd fyri lo\u0301garbrot. Vit revsa, fyri at fo\u0301lk ikki skulu gera lo\u0301garbrot. Eg eri vi\u0301sur i\u0301, at Hanus Hansen og hansara menn, n\u00e6stu fer\u00f0 eru munandi meira n\u00e6rlagdir, ta\u0301 roynast skal eftir makreli, og hetta er ta\u00f0, sum ta\u00f0 sny\u0301r seg um."}, {"text_idx": "#000033", "text": "Eg havi a\u0301\u00f0ur skoti\u00f0 ta\u00f0 upp, og geri ta\u00f0 umaftur, lat hetta vera linjuna, ta\u0301 ta\u00f0 sny\u0301r seg um ovurfisking av \u00f8llum slag."}, {"text_idx": "#000034", "text": "Sofus Olsen er ein eldsa\u0301l, i\u00f0 brennir fyri ti\u0301, i\u00f0 honum da\u0301mar. Hetta hevur sent hann undir j\u00f8r\u00f0ina undir kri\u0301gnum, givi\u00f0 honum fra\u0301li\u0301k u\u0301rslit sum rei\u00f0ari, givi\u00f0 honum a\u0301litissessir i\u0301 fi\u0301ggjarheiminum og nu\u0301 hevur ta\u00f0 givi\u00f0 f\u00f8royingum Listasavni\u00f0 a\u0301 Sandi."}, {"text_idx": "#000037", "text": "A\u0301 ha\u0301sku\u0301lanum sa\u0301 Si\u0301mun av Skar\u00f0i ga\u0301vurnar hja\u0301 unga manninum og spurdi hann, um hv\u00f8rjar \u00e6tlanir hann hev\u00f0i. Sofus seg\u00f0i, at hann skuldi aftur til va\u00f0beini\u00f0. Men hetta helt Si\u0301mun av Skar\u00f0i ikki. Hann seg\u00f0i, at um hann slapp at avgera ta\u00f0, so skuldi Sofus til Danmarkar a\u0301 preliminer sku\u0301la. Hetta var i\u0301 1936, og Sofus so gj\u00f8rdi. Hann gekk a\u0301 preliminer sku\u0301la i\u0301 H\u00f8ngi\u0301 tvey a\u0301r, si\u0301\u00f0an fo\u0301r hann a\u0301 student somulei\u00f0is i\u0301 tvey a\u0301r."}, {"text_idx": "#000038", "text": "I\u0301 1940 hev\u00f0i Sofus fingi\u00f0 studentspro\u0301gv og skuldi undir vi\u0301\u00f0ari lestur. A\u0301hugin var fyri s\u00f8gu. Men ein vinma\u00f0ur hansara a\u0301 studentasku\u0301lanum fo\u0301r til A\u030arhus at lesa bu\u0301skaparfr\u00f8\u00f0i. Hesin greiddi Sofusi fra\u0301, at hetta var skilabesta u\u0301tbu\u0301gvingin at fa\u0301a s\u00e6r. Sofus lat seg yvirtala og fo\u0301r vi\u00f0. Men ti\u0301\u00f0in i\u0301 A\u030arhus gj\u00f8rdist to\u0301 ikki long. Sofus sigur, at hann kendi n\u00e6stan ongan i\u0301 A\u030arhus. Har vo\u0301ru ikki n\u00f8kur onnur av teimum, i\u00f0 hann hev\u00f0i lisi\u00f0 saman vi\u00f0, og allir f\u00f8royingarnir vo\u0301ru i\u0301 Keypmannahavn og lo\u0301su. Hann treivst ti\u0301 als ikki har. Ta\u0301 hann hev\u00f0i lisi\u00f0 i\u0301 ein ma\u0301na\u00f0, avgj\u00f8rdi hann at flyta. Hann fo\u0301r til Keypmannahavnar, har hann var innskriva\u00f0ur a\u0301 universiteti\u00f0 at lesa til cand. polit."}, {"text_idx": "#000039", "text": "Hett vo\u0301ru hendingari\u0301k a\u0301r i\u0301 Keypmannahavn. Kri\u0301ggji setti si\u0301n da\u0301m a\u0301 tilveruna, og gerandisdagurin hja\u0301 Sofusi var\u00f0 eisini no\u0301gv merktur av hesum. Sofus gj\u00f8rdist partur av mo\u0301tst\u00f8\u00f0ur\u00f8rsluni. Hann arbeiddi a\u0301 ti\u0301 o\u0301lo\u0301gliga bla\u00f0num Information. Har hann var ha\u0301ndlangari, sum hann sja\u0301lvur kallar ta\u00f0. Hetta var skiti\u00f0 arbei\u00f0i\u00f0 vi\u00f0 at hja\u0301lpa vi\u00f0 at duplikera bl\u00f8\u00f0 vi\u00f0 trumlum og blekki. Eisini var no\u0301gv baks vi\u00f0, at fa\u0301a til handa ney\u00f0uga tilfari\u00f0. Arbei\u00f0i\u00f0 vi\u00f0 o\u0301lo\u0301gligu bl\u00f8\u00f0unum var ty\u0301dningarmiki\u00f0 og ti\u0301\u00f0arkrevjandi arbei\u00f0i, men eisini sera vandamiki\u00f0. I\u0301 desember 1943 var\u00f0 ein av starvsfel\u00f8gunum hja\u0301 Sofusi tikin. Hann nevndi n\u00f8kur n\u00f8vn. Millum anna\u00f0 navni\u00f0 a\u0301 Sofusi. Sofus hev\u00f0i ju\u0301st veri\u00f0 til skrivliga pro\u0301vt\u00f8ku, men var\u00f0 noyddur undir j\u00f8r\u00f0ina, a\u0301\u00f0renn hann slapp upp til munnliga pro\u0301vt\u00f8ku. Hann sigur fra\u0301, at hann var sera keddur av hesum, ti\u0301 hann hev\u00f0i fyrireika seg til pro\u0301vt\u00f8kuna og vildi ikki, at hetta arbei\u00f0i\u00f0 skuldi fara til spillis. Ti\u0301 valdi hann, at m\u00f8ta upp til munnilgu pro\u0301vt\u00f8kuna, v\u00e6l vitandi um, at nasistarnir kundu taka hann. Hann var gj\u00f8gnumbloyttur i\u0301 sveitta, a\u0301\u00f0renn pro\u0301vt\u00f8kan var av. Men ta\u00f0 gekk v\u00e6l, og hann slapp undir j\u00f8r\u00f0ina aftur uttan at ver\u00f0a tikin."}, {"text_idx": "#000040", "text": "Hetta var i\u0301 januar 1944, og Sofus fekk ti\u0301 ikki gj\u00f8rt meira vi\u00f0 sku\u0301lan, fyrr enn kri\u0301ggi\u00f0 var av.I\u0301 sta\u00f0in ny\u0301tti alla si\u0301na ti\u0301\u00f0 til arbei\u00f0i\u00f0 vi\u00f0 o\u0301lo\u0301gligum bl\u00f8\u00f0um"}, {"text_idx": "#000041", "text": "Aftan a\u0301 kri\u0301ggi bru\u0301kti Sofus fyrstu ti\u0301\u00f0ina, til at halda fri\u0301\u00f0, a\u0301\u00f0renn hann byrja\u00f0i aftur at lesa. I\u0301 1949 var hann li\u00f0ugur sum cand. polit. Hann skuldi nu\u0301 velja si\u0301na li\u0301vslei\u00f0. Hann hugsa\u00f0i eitt sindur um, at fara i\u0301 starv i\u0301 ministeriuminum i\u0301 Danmark. Men Jo\u0301hann Djurhuus vildi hava hann at koma heim i\u0301 eitt starv i\u0301 bu\u0301skapargrunninum. Sofus s\u00f8kti starvi\u00f0, men fekk ta\u00f0 ikki. Hann sigur ors\u00f8kina vera hansara politiska tilkny\u0301ti, i\u00f0 ikki var ta\u00f0 sama, sum ta\u00f0 hja\u0301 ti\u0301, i\u00f0 skuldi seta starvi\u00f0."}, {"text_idx": "#000042", "text": "Hann byrja\u00f0i i\u0301 sta\u00f0in hja\u0301 sakf\u00f8raranum Leif Waagstein. Skrivstovan hev\u00f0i no\u0301gv arbei\u00f0i innan vinnuli\u0301vi\u00f0, og Sofus var settur at arbei\u00f0a vi\u00f0 hesum. Her treivst hann ikki serliga v\u00e6l. So ta\u0301 Erlendur Patursson i\u0301 1950 ba\u00f0 Sofus um at stilla upp fyri Tjo\u0301\u00f0veldisflokkin a\u0301 fyrsta l\u00f8gtingsvalinum, i\u00f0 flokkurin stilla\u00f0i upp til, var hann til dystin fu\u0301s. Hann var sostatt vi\u00f0 til at tryggja flokkinum, ney\u00f0ugu atkv\u00f8\u00f0urnar til at fa\u0301a tvey umbo\u00f0 a\u0301 ting. Um sama mundi\u00f0 fo\u0301r hann i\u0301 starv sum skrivari hja\u0301 Havnar Arbei\u00f0smannafelag. Hann r\u00f8kti hetta starv til i\u0301 1954, ta\u0301 han fo\u0301r av landinum aftur."}, {"text_idx": "#000043", "text": "Sofus leita\u00f0i s\u00e6r til Glasgow i\u0301 Skotlandi. Hann kallar Glasgow eitt magiskt sta\u00f0 og hann hevur miklan alsk til Skotland enn i\u0301 dag. I\u0301 Glasgow starva\u00f0ist hann i\u0301 tvey a\u0301r hja\u0301 Scottish Cooperative Wholesale Society. Hann minnist hetta sum si\u0301nar bestu dagar. Hann vildi fegin halda fram i\u0301 starvinum, og tey vildu eisini fegini hava, at hann var\u00f0 verandi, men hann fekk ikki arbei\u00f0sloyvi\u00f0. Ti\u0301 noyddist hann heim aftur. No\u0301gv fremmandafo\u0301lk kom til Bretlands i\u0301 a\u0301runum eftir kri\u0301ggi\u00f0, so trupult var at fa\u0301a arbei\u00f0sloyvi\u00f0. Ta\u00f0 gj\u00f8rdi heldur ikki st\u00f8\u00f0una betur, at Scottish Cooperative Wholesale Society stu\u00f0la\u00f0i Labour, og teir konservativu so\u0301tu i\u0301 stjo\u0301rn. Sofus hevur vitja\u00f0 aftur i\u0301 Skotlandi javnan. Hann leggur ikki skjo\u0301l a\u0301, at hetta er eitt land, i\u00f0 eigur eitt serligt pla\u0301ss i\u0301 hansara hjarta."}, {"text_idx": "#000044", "text": "Heimaftur komin til F\u00f8royar arbeiddi Sofus eitt sindur fyri D.P. Danielsen, og fekst vi\u00f0 leyst og fast. Hann fo\u0301r i\u0301 1957 til Aberdeen at royna eydnuna. Men treivst onganti\u0301\u00f0 veruliga har, so ta\u0301 nakrir ma\u0301na\u00f0ar vo\u0301ru farnir fo\u0301r hann aftur til F\u00f8royar, at arbei\u00f0a fyri Samvinnufelagi\u00f0 og Fiskimannafelagi\u00f0. Hann var\u00f0 settur sum troubleshooter og fekst vi\u00f0 fiskin fra\u0301 u\u0301tro\u0301\u00f0rinum i\u0301 Gr\u00f8nlandi. Hann sigldi vi\u00f0 farmaskipum ni\u00f0ur til evropeiska markna\u00f0in vi\u00f0 fiskinum og hev\u00f0i a\u0301byrgd av at ansa eftir fiskinum, taka\u00f0 s\u00e6r av trupulleikunum, um okkurt var a\u0301fatt vi\u00f0 go\u0301\u00f0skuni og syrgja fyri, at eingin sny\u0301tti f\u00f8royska seljaran. Her var talan um tu\u0301rar m.a. til st\u00f8\u00f0 sum Grikkaland, Napoli og Rom."}, {"text_idx": "#000046", "text": "I\u0301 1963 var\u00f0 Bu\u0301skaparra\u0301\u00f0i\u00f0 sett a\u0301 stovn, Sofus var vi\u00f0 fra\u0301 byrjan. Hann r\u00f8kti henda a\u0301litissess fram til 1992. I\u0301 ti\u0301\u00f0arskei\u00f0inum 1980-92 sat hann sum forma\u00f0ur i\u0301 ra\u0301\u00f0num."}, {"text_idx": "#000048", "text": "I\u0301 1961 keypti Sofus si\u0301n fyrsta ma\u0301lning, og hevur li\u0301ka si\u0301\u00f0an hetta samla\u00f0 list, serliga u\u0301tvalda f\u00f8royska list. A\u0301hugin fyri myndlistini kom si\u0301\u00f0st i\u0301 fimti a\u0301runum. Hesa ti\u0301\u00f0in gekk hann inn i\u0301 hu\u0301s, har no\u0301gvir ma\u0301lningar hingu og hesir vaktu hansara ans. Um sama mundi\u00f0 gj\u00f8rdist hann vinma\u00f0ur vi\u00f0 Nonnegaard, i\u00f0 var stjo\u0301ri i\u0301 F\u00f8roya Banka. Nonnegaard hev\u00f0i sto\u0301ran a\u0301huga i\u0301 myndlist og hetta smitta\u00f0i. Saman vi\u00f0 Hanus vi\u00f0 H\u00f8gadalsa\u0301, settu Sofus og Nonnegaard eina a\u0301vi\u0301sa upph\u00e6dd um ma\u0301na\u00f0in av til at keypa listaverk hja\u0301 u\u0301tvaldum listamonnum, m.\u00f8. Inga\u0301lvi av Ryeni. Teir deildu si\u0301\u00f0an listaverkini i\u0301 millum si\u0301n."}, {"text_idx": "#000049", "text": "A\u0301hugan fyri myndlist hev\u00f0i Sofus felags vi\u00f0 konu si\u0301na Gunnhild, i\u00f0 hann giftist vi\u00f0 i\u0301 1965. Gunnhild hev\u00f0i sja\u0301lv ma\u0301la\u00f0 sum yngri, og i\u0301 hu\u0301sunum a\u0301 Tinghu\u0301svegnum vo\u0301ru longu, ta\u0301 Sofus flutti inn listaverk av ma\u0301larum sum Waagstein og Mikines. Tey h\u00f8vdu sostatt b\u00e6\u00f0i no\u0301gva gle\u00f0i av listini, i\u00f0 tey samla\u00f0u s\u00e6r gj\u00f8gnum a\u0301rini heilt upp til 1999, ta\u0301 Gunhild anda\u00f0ist."}, {"text_idx": "#000050", "text": "Sofus hevur eisini sto\u0301ran a\u0301huga i\u0301 a\u00f0rari list, b\u00e6\u00f0i to\u0301nlist og bo\u0301kmentum. Hann er kendur fyri si\u0301nar onkunti\u0301\u00f0 heldur bers\u00f8gnu meiningar og setur h\u00f8g go\u0301\u00f0skukr\u00f8v. Hetta hevur veri\u00f0 vi\u00f0 til, at gera savni\u00f0 hja\u0301 Sofusi, til ivaleyst ta\u00f0 mest forkunnuga og spennandi privata listasavni\u00f0 i\u0301 F\u00f8royum."}, {"text_idx": "#000052", "text": "Nu\u0301 er n\u00e6rum eitt a\u0301r si\u0301\u00f0an at Vinnuhu\u0301si\u00f0 flutti inn i\u0301 snotiligu hu\u0301sini i\u0301 Sm\u00e6rug\u00f8tu. Hu\u0301sini hava givi\u00f0 nakrar a\u0301hugaverdar m\u00f8guleikar, i\u00f0 kunnu fa\u0301a sto\u0301ran ty\u0301dning fyri f\u00f8royskt vinnuli\u0301v og fyri F\u00f8royar."}, {"text_idx": "#000053", "text": "I\u0301 snotiligu h\u00f8lunum i\u0301 Sm\u00e6rug\u00f8tu hevur f\u00f8royska vinnuli\u0301vi\u00f0 fingi\u00f0 ney\u00f0uga pla\u0301ssi til at vera vi\u00f0 til at skumpa eitt sindur undir f\u00f8royska vinnuli\u0301vsgrannsking. Vinnuhu\u0301si\u00f0 hevur ny\u0301liga s\u00f8kt eftir einum starvslesandi, i\u00f0 skal sita i\u0301 hu\u0301sinum og arbei\u00f0a i\u0301 eitt ha\u0301lvt a\u0301r."}, {"text_idx": "#000054", "text": "Jan Mortensen stjo\u0301ri i\u0301 Vinnuhu\u0301sinum sigur seg vo\u0301na, at hetta kann kveikja a\u0301hugan hja\u0301 hesum lesandi at gera serritger\u00f0 vi\u00f0 st\u00f8\u00f0i i\u0301 f\u00f8royskum vinnuli\u0301vi. Eisini vo\u0301nar Vinnuhu\u0301si\u00f0, at kunna geva fo\u0301lki, i\u00f0 skriva serritger\u00f0ir vi\u00f0 st\u00f8\u00f0i i\u0301 vinnuli\u0301vinum m\u00f8guleikar at sita i\u0301 hu\u0301sinum og arbei\u00f0a. Hetta er i\u0301 tra\u0301 vi\u00f0 hugsanina um at fa\u0301a f\u00f8royska granskingin meira ma\u0301lr\u00e6tta\u00f0a."}, {"text_idx": "#000059", "text": "Jan Mortensen vi\u0301sir a\u0301, at sku\u0301lagongdin er ein sera ty\u0301dningarmikil partur av menningini av arbei\u00f0sorkuni i\u0301 samfelagnum. Ti\u0301 s\u00e6r Vinnuhu\u0301si\u00f0 ta\u00f0, sum si\u0301na a\u0301byrgd og i\u0301 si\u0301num a\u0301huga at geva si\u0301tt i\u0301kast til kjaki\u00f0 um sku\u0301laskipanina."}, {"text_idx": "#000061", "text": "I\u0301 l\u00f8tuni starvast 6 fo\u0301lk i\u0301 Vinnuhu\u0301sinum. I\u0301 mun til 2 fyrst i\u0301 90\u2019a\u0301runum. Ny\u0301ggju hu\u0301sini gera arbei\u00f0sumhv\u00f8rvi\u00f0 betur og hetta a\u0301virkar sja\u0301lvandi arbei\u00f0slagi\u00f0 hja\u0301 okkum, i\u00f0 starvst her, sigur Jan Mortensen, i\u00f0 seinastu a\u0301rini er vor\u00f0in almenna andliti\u00f0 hja\u0301 f\u00f8royskum vinnuli\u0301vi."}, {"text_idx": "#000062", "text": "Ru\u0301ni hevur samra\u0301\u00f0st fyri 100 milliardir"}, {"text_idx": "#000063", "text": "Ru\u0301ni Bro Ro\u0301in er 32 a\u0301ra gamal u\u0301r Hoyvi\u0301k. Hann hevur higartil luttiki\u00f0 i\u0301 samra\u0301\u00f0ingum fyri 100 milliardir. I\u0301 starvinum sum stjo\u0301ri fyri i\u0301l\u00f8gufi\u0301gging hja\u0301 DONG situr Ru\u0301ni, vi\u00f0 a\u0301byrgd fyri strategisku skipanini av einum av teimum st\u00f8rstu i\u0301l\u00f8gufi\u0301ggjar\u00e6tlanunum i\u0301 Danmark."}, {"text_idx": "#000064", "text": "Eg hitti Ru\u0301na Bro Ro\u0301in a\u0301 h\u00f8vu\u00f0sskrivstovuni hja\u0301 DONG i\u0301 H\u00f8rsholm stutt uttanfyri Keypmannahavn. Hann var fryntligur og bjo\u0301\u00f0a\u00f0i m\u00e6r ein go\u0301\u00f0an bita a\u0301 skrivstovuni hja\u0301 s\u00e6r, me\u00f0an vit pra\u0301ta\u00f0u um starvi\u00f0 sum Head Of Co i\u0301 DONG, um fyrit\u00f8kuna og um Ru\u0301na sja\u0301lvan. Hann leggur fyri vi\u00f0 at siga, at hetta er hann, i\u00f0 u\u0301ttalar seg vegna Ru\u0301na ikki vegna DONG."}, {"text_idx": "#000065", "text": "DONG er ein risafyrit\u00f8ka, i\u00f0 hevur Nor\u00f0ur Atlantshavi\u00f0 sum eitt av si\u0301num fremstu arbei\u00f0s\u00f8kjum, ti\u0301 ynskir stjo\u0301rin fyri i\u0301l\u00f8gufi\u0301gging sja\u0301lvandi ikki, at eitt pra\u0301t vi\u00f0 hann skal tolkast, sum almenni politikkurin hja\u0301 DONG."}, {"text_idx": "#000066", "text": "Ru\u0301ni vaks upp i\u0301 Hoyvi\u0301k, gekk i\u0301 Hoyvi\u0301kar sku\u0301la og fo\u0301r si\u0301\u00f0an i\u0301 student i\u0301 Hoyd\u00f8lum. 20 a\u0301ra gamal fo\u0301r hann til A\u030arhus at lesa bu\u0301skap.Her gekk sera v\u00e6l. A\u0301 hv\u00f8rjum a\u0301ri sendir A\u030arhus Universitet seks fo\u0301lk til Cranfield School Of Management i\u0301 Onglandi at luttaka i\u0301 eini eitt a\u0301rs MBA u\u0301tbu\u0301gving. Tu\u0301 sleppur at taka tann kreativa helminingin av MBA\u2019ini. Tann teoretiska partin f\u00e6rt tu\u0301 go\u0301\u00f0skriva\u00f0an fyri lesturin i\u0301 A\u030arhus. Ru\u0301ni s\u00f8kti lutt\u00f8ku og var\u00f0 valdur u\u0301t av universitetinum at fara til London. Hetta hevur no\u0301gv at ty\u0301\u00f0a fyri starvsm\u00f8guleikar i\u0301 summum londum, sigur Ru\u0301ni."}, {"text_idx": "#000067", "text": "Afturkomin til A\u030arhus gj\u00f8rdi hann u\u0301tbu\u0301gvingina i\u0301 bu\u0301skapi lidna innan fyri tey \u00e6tla\u00f0u fimm a\u0301rini."}, {"text_idx": "#000069", "text": "I\u0301 2001 kom fyrrverandi stjo\u0301rin i\u0301 danska fi\u0301ggjarma\u0301lara\u0301\u00f0num Anders Eldrup i\u0301 starv sum stjo\u0301ri i\u0301 DONG. Hetta hev\u00f0i sto\u0301rar umskipanir i\u0301 fyrit\u00f8kuni vi\u00f0 s\u00e6r. I\u0301 hesum sambandi var\u00f0 leita\u00f0 eftir best egna\u00f0u fo\u0301lkunum. DONG bru\u0301kar sokalla\u00f0a headhunting, har teir velja best egna\u00f0u fo\u0301lkini til leys st\u00f8rv og bjo\u0301\u00f0a teimum tey. Sum skilst sto\u0301\u00f0 navni\u00f0 hja\u0301 Ru\u0301na a\u0301 listanum, og hann var\u00f0 settur i\u0301 starv vi\u00f0 projektlei\u00f0slu. Hann fo\u0301r sostatt u\u0301r einum starvi\u00f0 vi\u00f0 beinlei\u00f0is lei\u00f0slu til eitt starv projektlei\u00f0slu. Hann gj\u00f8rdist to\u0301 heilt skjo\u0301tt deildarlei\u00f0ari i\u0301 DONG."}, {"text_idx": "#000070", "text": "Ru\u0301ni Bro Ro\u0301in er nu\u0301 32 a\u0301ra gamal. Hann hevur higartil luttiki\u00f0 i\u0301 samra\u0301\u00f0ingum fyri 100 milliardir, nakrar av samra\u0301\u00f0ingunum eru enn ikki endaliga gj\u00f8gnumf\u00f8rdar, men no\u0301gvar eru. St\u00f8rsti einstaki sa\u0301ttma\u0301lin hann hevur samra\u0301\u00f0st um, var a\u0301ljo\u0301\u00f0andi 24 milliardir.. Eg spurdi hann, um peningur ikki missir si\u0301tt vir\u00f0i, ta\u0301 man arbei\u00f0ir vi\u00f0 so sto\u0301rum upph\u00e6ddum. Men ta\u00f0 helt hann ikki \u201cPeningur f\u00e6r bara ymisk vir\u00f0i. Um tu\u0301 samra\u0301\u00f0ist um ein sa\u0301ttma\u0301la, sum er 24 milliardir, so hevur peningurin eitt vir\u00f0i, er sa\u0301ttma\u0301lin um eina millio\u0301n, hevur peningurin eitt anna\u00f0 vir\u00f0i, og ta\u0301 eg komi til hu\u0301s, hevur hann eitt heilt tri\u00f0ja vir\u00f0i.\u201d, sigur Ru\u0301ni. Hann heldur to\u0301, at ta\u00f0 er a\u0301hugavert, ta\u0301 tu\u0301 samra\u0301\u00f0ist um sto\u0301ru sa\u0301ttma\u0301larnar, at tu\u0301 kanst uttan himpr bi\u00f0ja 100-200 fo\u0301lk koma til arbei\u00f0is, ella fara u\u0301t og keypa ju\u0301st tann r\u00e6tta serfr\u00f8\u00f0ingin til onkra uppga\u0301vu."}, {"text_idx": "#000073", "text": "Ru\u0301ni arbei\u00f0ir no\u0301gv, kanska ov no\u0301gv vi\u00f0gongur hann, og fer\u00f0in er alti\u0301\u00f0 h\u00f8g. Eg havi uppliva\u00f0 at ver\u00f0a kalla\u00f0ur til Danmarkar u\u0301r jo\u0301lafri\u0301ti\u0301\u00f0 i\u0301 F\u00f8royum, og at ver\u00f0a vaktur mitt um na\u0301ttina, ti\u0301 okkurt er a\u0301fatt. Men hinvegin kann hann halda ein fri\u0301dag um hann hevur hug til ta\u00f0. I\u0301 n\u00e6stum fer hann t.d. tri\u0301ggjar vikur til Brasilia at fer\u00f0ast.."}, {"text_idx": "#000074", "text": "Umframt starvi\u00f0 i\u0301 DONG roynir hann at menna si\u0301n lei\u00f0sluf\u00f8rleika vi\u00f0 at taka ein u\u0301tbu\u0301gving innan lei\u00f0slu. Men ali\u0301kav\u00e6l s\u00e6r hann no\u0301gv til vinfo\u0301lkini og er i\u0301 biograf upp fleiri fer\u00f0ir um vikuna. Men ho\u0301ast fer\u00f0in er h\u00f8g, kennir hann ikki no\u0301gv til strongd. Hann grei\u00f0ir fra\u0301, at lykilin til hetta er Karate. Ta\u0301 hann flutti til Keypmannahavnar byrja\u00f0i hann at ganga til Karate a\u0301 N\u00f8rrebrogade. Hann gongur nu\u0301 tri\u0301ggjar fer\u00f0ir um vikuna i\u0301 einum av teimum mest si\u00f0bundu karatefel\u00f8gunum i\u0301 Danmark. Har fyrigongur alt a\u0301 japanskum, tu\u0301 situr la\u0301gt og bukkar fyri hv\u00f8r \u00f8\u00f0rum. \u201cTa\u0301 tu\u0301 ert til Karate, noy\u00f0ist tu\u0301 at vera til sta\u00f0ar, um tu\u0301 gongur og hugsar um okkurt anna\u00f0, so er avrokningin kontant.\u201d, sigur Ru\u0301ni. Hetta hja\u0301lpir honum vi\u00f0 at skapa javnva\u0301g i\u0301 gerandisdegnum."}, {"text_idx": "#000075", "text": "Ru\u0301ni by\u0301r a\u0301 Christianshavn eitt hanagleiv fra\u0301 Nor\u00f0ur Atlantsbryggjuni, og Bryggjarn er hansara samband vi\u00f0 f\u00f8royska u\u0301tisetasamfelagi\u00f0. Flestu vinfo\u0301lkini eru danir, og f\u00f8roysku vinfo\u0301lkini eru antin i\u0301 F\u00f8royum ella i\u0301 Noregi. Men hann plagar onkunti\u0301\u00f0 at fara til tilt\u00f8k a\u0301 Bryggjuni. T.d. hja\u0301lpti hann til, ta\u0301 o\u0301lavs\u00f8kan var\u00f0 ha\u0301ti\u0301\u00f0arhildin. Hetta helt hann vera sera stuttligt. Hann heldur ors\u00f8kina vera, at hann l\u00e6s i\u0301 A\u030arhus og flutti si\u0301\u00f0an til Keypmannahavnar. Ta\u0301 flutti hann fra\u0301 teimum f\u00f8royingunum, i\u00f0 hann kendi har."}, {"text_idx": "#000076", "text": "Hann heldur annars sambandi\u00f0 vi\u00f0 f\u00f8roysku r\u00f8turnar vi\u00f0 at fer\u00f0ast heim til F\u00f8royar so ofta, i\u00f0 til ber."}, {"text_idx": "#000077", "text": "DONG er eitt virki\u00f0 vi\u00f0 no\u0301gvum a\u0301hugama\u0301lum i\u0301 F\u00f8royum, og sum hevur F\u00f8royar i\u0301 si\u0301num framti\u0301\u00f0ar\u00e6tlanum. Men hetta er ikki eitt \u00f8ki, i\u00f0 Ru\u0301ni f\u00e6st vi\u00f0 til dagligt. Men honum da\u0301mar v\u00e6l at arbei\u00f0a a\u0301 einum virki\u00f0, i\u00f0 hevur vi\u00f0 F\u00f8royar at gera, og hetta ger sja\u0301lvandi, at ta\u00f0 er m\u00f8guligt, at hann i\u0301 framti\u0301\u00f0ini fer at hava okkurt vi\u00f0 F\u00f8royar at gera."}, {"text_idx": "#000079", "text": "Ru\u0301ni er i\u0301 einum av h\u00e6gstu st\u00f8rvunum i\u0301 Danmark innan si\u0301tt \u00f8ki, men hann heldur ikki, at hann er komin a\u0301 ma\u0301l enn. \u201cHetta er akkura\u0301t ta\u00f0, i\u00f0 eg droymdi um, ta\u0301 eg gekk i\u0301 1.G. Men eg dugi at si\u0301ggja no\u0301gvar avbjo\u0301\u00f0ingar enn. Eg eri ikki bundin at Danmark, og heimurin er sto\u0301rur.\u201d, sigur hann. Men hann heldur, at enn eru no\u0301gvar spennandi avbjo\u0301\u00f0ingar i\u0301 DONG, millum anna\u00f0 st\u00f8rsta danska b\u00f8rsnoteringin nakranti\u0301\u00f0, ta\u0301 danski staturin fer at lata partabr\u00f8v i\u0301 DONG til s\u00f8lu."}, {"text_idx": "#000080", "text": "Ru\u0301ni ivast i\u0301, um hann nakranti\u0301\u00f0 flytir til F\u00f8royar aftur. Hann s\u00e6r ikki sum nu\u0301 nakrar no\u0301g spennandi yrkisligar avbjo\u0301\u00f0ingar. Men samstundis, so er hann grei\u00f0ur yvir, at hetta kann broyta seg. Hann kennur no\u0301gv, i\u00f0 hava sagt, at tey onganti\u0301\u00f0 flyta heim aftur, men si\u0301\u00f0an eru flutt heim og sto\u0301rtri\u0301vast."}, {"text_idx": "#000081", "text": "Sjo\u0301nvarpsly\u0301singar hava seinastu vikurnar bygt spenningin upp, heimsnavni\u00f0 \u201cTann Sto\u0301ra Skinnu\u0301lpan\u201d skuldi a\u0301 pallin a\u0301 Summar Festivalinum, og hon var beinlei\u00f0is upphiting fyri Brian McFadden. Ta\u00f0 var eisini greitt, at tann sto\u0301ra ikki kom einasm\u00f8ll, hinar u\u0301lpurnar vo\u0301ru vi\u00f0, og t\u00e6r fo\u0301ru at bjo\u0301\u00f0a ekta\u00f0 playback."}, {"text_idx": "#000082", "text": "No\u0301gv tro\u00f0kan var framman fyri pallin, ta\u00f0 vo\u0301ru serliga tanna\u0301ringar, summir av teimum vildu ivaleyst tryggja s\u00e6r pla\u0301ss til Brian McFadden konsertina, men eingin ivi\u00f0 var um, at hesa l\u00f8tuna var ta\u00f0 U\u0301lpan, sum var samr\u00f8\u00f0uevni\u00f0, herro\u0301pini \u201cU\u0301lpan! U\u0301lpan!\u201d runga\u00f0u um festival\u00f8ki\u00f0 longu a\u0301\u00f0renn fyrsta u\u0301lpan kom a\u0301 pallin."}]